Prvi nastupi zvijezda prijelaznog roka u novim klubovima (25/2/03) - 2003-02-25
Ray Allen pomogao u pobjedi Seattle Sonicsa; Gary Payton je bio impresivan, ali su Mailwaukee Bucksi ipak izgubili
Ray Allen i Gary Payton su odigrali prve utakmice nakon što su bili glavne zvijezde prijelaznog roka, odnosno nakon što su zamijenili dresove Milwaukee Bucksa i Seattle SuperSonicsa. Allen je u svom prvom nastupu za Seattle odigrao dobru utakmicu znatno doprinjevši pobjedi Sonicsa nad odličnim Detroitom. Učinak 23 poena i osam asistencija. Gary Payton, koji je odigrao prvu utakmicu za Milwaukee, bio je impresivan, ali Bucksi su izgubili susret protiv Minnesote. Payton je ubacio 21 poen uz devet asistencija. Trijumf mu je pokvario izvanredni Kevin Garnett koji je za svoje TimberWolfse opet imao double-double, 47-mi po redu u ovoj sezoni. Učinak 34 poena, 12 skokova i osam asistencija. Odlično je odigrao i Toni Kukoč, koji je za 30 minuta postigao 16 koševa, imao devet skokova i pet asista. Trice je gađao 4-6. Houston je u produžetku svladao domaćina – Boston Celtics. Junak susreta je bio Cuttino Mobley s 31 poenom i deset skokova, ali i s pobjedničkim koševima na kraju utakmice. Odličan je bio i Steve Francis sa 33 poena te po devet skokova i asistencija. No, kada spominjemo gostujuće pobjede svakako da je malo tko očekivao da će Mehphis Grizzlies biti bolji od Utah Jazza usred Salt Lake Cityja. Chicago Bullsi su također napravili iznenađenje svladavši u Phoenixu domaće Sunse. Na toj je utakmici Jalen Rose postigao svoj prvi triple-double u karijeri: 19 poena, 11 asistencija i 14 skokova. Golden State Warriros su kao gosti svladali Denver, ali taj rezultat nikoga nije iznenadio, jer je Denver na samom začelju tablice.